22.11.2022.
LV
Eiropas Savienības Oficiālais Vēstnesis
L 302/75
6.
PIELIKUMS
Transportlīdzekļa traucējumnoturības pret elektromagnētisko starojumu testēšanas metode 1.
Vispārīgi
1.1.
Šajā pielikumā aprakstīto testa metodi izmanto tikai transportlīdzekļiem.
Šī metode attiecas uz abām trans­ portlīdzekļa konfigurācijām: a) kura nav “REESS uzlādes režīms no elektrotīkla”; b) “REESS uzlādes režīms no elektrotīkla”.
1.2.
Testa metode Šī pārbaude ir paredzēta, lai pierādītu transportlīdzekļa elektronisko sistēmu traucējumnoturību.
Transportlī­ dzekli pakļauj elektromagnētiskiem laukiem, kā aprakstīts šajā pielikumā.
Transportlīdzekli testu laikā pārrauga.
Ja šajā pielikumā nav noteikts citādi, testu veic saskaņā ar ISO 11451-2.
1.3.
Alternatīvas testa metodes Alternatīvi testus visiem transportlīdzekļiem drīkst veikt ārējā testa vietā.
Testa vietai jāatbilst (nacionālo) tiesību aktu prasībām attiecībā uz elektromagnētisko lauku izstarojumu.
Ja transportlīdzeklis ir garāks nekā 12 m un/vai platāks nekā 2,60 m, un/vai augstāks nekā 4,00 m, 20– 2000 MHz frekvenču diapazonā izmanto BCI (strāvas pievadīšanas) metodi saskaņā ar ISO 11451-4, lietojot šo noteikumu 6.8.2.1. punktā noteiktos līmeņus.
2.
Transportlīdzekļa stāvoklis testu laikā
2.1.
Transportlīdzeklis konfigurācijā, kas nav “REESS uzlādes režīms no elektrotīkla”
2.1.1.
Transportlīdzeklim jābūt neslogotam, atskaitot nepieciešamo testa iekārtu.
2.1.1.1.
Motors normāli griež dzenošos riteņus vienmērīgā ātrumā 50 km/h, ja nav tehniska iemesla transportlīdzekļa dēļ noteikt citus nosacījumus.
L1 un L2 kategorijas transportlīdzekļiem vienmērīgais ātrums normāli ir 25 km/h.
Transportlīdzekli novieto uz piemēroti slogota dinamometra vai, alternatīvi, ja dinamometrs nav pieejams, atbalsta uz izolētiem ass statņiem ar minimālu klīrensu.
Attiecīgā gadījumā drīkst atvienot transmisijas vārpstas, siksnas vai ķēdes (piem., kravas automobiļiem, divu un trīs riteņu transportlīdzekļiem).
2.1.1.2.
Pamatnosacījumi transportlīdzeklim Šajā punktā noteikts testa apstākļu minimums (ciktāl attiecināms) un neatbilstības kritēriji transportlīdzekļa traucējumnoturības testos.
Citas transportlīdzekļa sistēmas, kuras var ietekmēt ar traucējumnoturību saistītās funkcijas, testē veidā, par kādu vienojies ražotājs ar tehnisko dienestu.
Transportlīdzekļa testa nosacījumi “50 km/h režīmā”
Neatbilstības kritēriji
Transportlīdzekļa ātrums 50 km/h (attiecīgi 25 km/h L1, L2 transportlīdzekļiem) ± 20 procenti (transportlīdzeklis piedzen ruļļus).
Ja transportlīdzeklis ir aprīkots ar ātrumtures sistēmu, to izmanto prasītā konstantā transportlīdzekļa ātruma uzturēšanai, un to uztur bez jebkādas deaktivēšanas.
Ātruma izmaiņas lielākas nekā ±10 procenti no nominālā ātruma.
Ja ir automātiskā pārnesumkārba: pārnesuma maiņa, kas izraisa ātruma izmaiņu lielāku nekā ±10 procenti no nominālā ātruma.